Timbroù Sirmoor

Sirmoor a oa ur briñselezh indian e stad Punjab, gwarezet gant ar Rouantelezh-Unanet. Embannet e voe timbroù dindan anv SIRMOOR STATE eus ar bloaz 1879 da 1899. Tennet e oant bet eus ar werzh d’ar 31 a viz Meurzh 1902.

Ne oa skeudenn ebet war an timbroù kentañ, ar pezh a cheñchas e 1885 : an timbroù (kranellet) a ziskoueze penn ar maharaja Shamsher Parkash, gwisket gant un turban.
E vab Surendra Bikram Prakash a voe skeudennaouet ivez dre ur rummad diwezhañ embannet e 1899.

Gant tresadenn un olifant e voe kinklet an heuliad moullet e 1895, silet etre an daou rummad a enore rajaed.

Dreistmoullet e voe e 1890 timbroù ar bloaz 1885 gant al lizherennoù  :

Kement-se a dalveze On Sirmoor State Service da lavaret eo e teuent da vezañ timbroù-servij.

Sirmoor, Timbroù
Sirmoor, Timbroù